واجه إمداد خطوط المياه والصرف الصحى فى مصر كتير من التحديات و حقق إنجازات منهت زياده استخدام أنابيب مياه الرى و الإمداد فى الفتره ما بين 1990 إلى 2006 بنسبه بين 89% و 99% فى المناطق الحضريه, و ما بين 39% إلى 82% فى المناطق الريفيه. و تم الاستثمار بمستوى عالى فى البنيه التحتيه وتم تحسين نوعيه المياه و مصدرها فى مصر لتوصل عمليا لمعدل 99%. أما على الجانب المؤسسى, فتم فصل التنظيم و تقديم الخدمات من خلال إنشاء شركه قابضه قوميه للمياه والصرف الصحى سنه 2004, و منظم اقتصادى هى وكاله تنظيم المياه المصريه بالانجليزى: Egyptian Water Regulatory Agency؛ واختصاراً: EWRA, سنه 2006. و بتقوم الدول الأجنبيه زى الولايات المتحده وعده أعضاء فى الاتحاد الأوروبى زى فرنسا وألمانيا بالإضافه إلى البنك الدولى و الجهات المانحه العربيه بتقديم مساعدات مهمه, سواء من التمويل أو المساعده التقنيه. المانحين الغربيين كمان عززوا دورهم بتقديم إصلاحات للقطاع بتهدف لمستويات أعلى من استرداد التكاليف و تغطيتها و زياده كفاءه الخدمات. شارك القطاع الخاص فى شبكات المياه و الصرف الصحى بشكل محدود جدا من خلال نظام البناء والتشغيل والتحويل لمحطات المعالجه.